# Camila Pitanga

Camila Manhães Sampaio (Rio de Janeiro, 14 de juny de 1977), coneguda pel seu nom artístic Camila Pitanga, és una actriu i presentadora brasilera. Les seves primeres aparicions a televisió van ser com a hostessa en programes infantils, el 1987. Com actriu, va debutar el 1993, en la minisèrie Sex Appeal. Al cinema, és recordada per la seva aparició a Caramuru: A Invenção do Brasil, del 2001. És una de les actrius més reputades dintre de la indústria de les telenovel·les brasileres.

## Carrera

Camila Pitanga va debutar davant les càmeres ben jove, als set anys d'edat, en la pel·lícula Quilombo, de Cacá Diegues. Des de 1987 va ser una de les "Angelicats", les hostesses que acompanyaven la presentadora Angélica Ksyvickis en els seus programes infantils a la Rede Manchete, romanent tres anys en el càrrec. El 1991 va començar a estudiar art dramàtic i s'incorporà al Teatre O Tablado, estrenant-se com actriu en la peça infantil A Gata Borralheira, una versió de La Ventafocs, on va interpretar la madrastra.
El 1993 va debutar com actriu en televisió, sent una de les cinc protagonistes de la minisèrie Sex Appeal d'Antônio Calmon. El mateix any forma part de la telenovel·la Fera Ferida. El 1994 estrena als teatres A Ira de Aquiles, adaptació de la Ilíada, d'Homer. En el cinema, el seu primer paper rellevant va ser en el llargmetratge Super Colosso, de 1995. El 1996 interpreta la malvada Alex en la segona temporada de Malhação, paper que va mantenir l'any següent.
L'any 2000 va destacar en el seu paper de Paraguaçu, en la minisèrie A Invenção do Brasil i en la posterior versió cinematogràfica, Caramuru. Aquell mateix 2000, va ser una de les protagonistes de la sèrie Garotas do Programa. En aquesta dècada, va enllaçant diversos papers en telenovel·les com Porto dos Milagres, Pastores da Noite, Mulheres Apaixonadas, Belíssima o Paraíso Tropical. En aquesta última va interpretar l'antagonista Bebel, una malvada prostituta; un paper que li reportaria diverses nominacions per la seva actuació.
Entre 2009 i 2010 va encarnar la seva primera protagonista de telenovel·les, la Rose, en la sèrie Cama de Gato de Duca Rachid i Thelma Guedes. Continua amb més telenovel·les: Insensato Coração, Babilônia o Velho Chico i Aruanas. Velho Chico serà tristament recordada per la mort de l'actor Domingos Montagner, qui es va ofegar al riu São Francisco quan es trobava en un descans del rodatge amb na Camila.
El novembre de 2021 es va saber que Camila Pitanga abandonava la TV Globo després de 25 anys, passant a ser una de les noves cares de la divisió d'HBO Max al Brasil. La seva nova cadena ha anunciat que Pitanga tindria diversos rols, des de productora a presentadora i actriu.
Entre 2008 i 2012 va presentar tres temporades del programa musical Som Brasil. Entre 2013 i 2016 fa representacions de l'obra de teatre O duelo - una adaptació de la peça d'Anton Txékhov - com a part d'un programa per portar el teatre a localitats remotes del Brasil.
La seva profusa carrera a televisió no l'ha impedit participar de diverses pel·lícules. A més de Caramuru, les més destacades han sigut Redentor (Cláudio Torres, 2004), Bendito fruto (Sergio Goldenberg, 2005), Saneamento básico, o filme (Jorge Furtado, 2007) i Eu receberia as piores notícias dos seus lindos lábios (Beto Brant i Renato Ciasca, 2012). L'any 2017 va participar amb Beto Brant de la producció del documental Pitanga, sobre el seu pare Antônio, que va ser premiat com la millor pel·lícula brasilera en la Mostra Internacional de Cinema de São Paulo.

## Vida personal

És filla de l'actriu Vera Manhães i de l'actor Antônio Luiz Sampaio (que actuava sota el nom Antônio Pitanga i de qui Camila va agafar el cognom artístic), i germana del també actor Rocco Pitanga. Va estudiar l'ensenyament mitjà en el tradicional Col·legi Pentágono, i es va graduar en Arts Escèniques per la Universitat Estatal de Rio de Janeiro. Els seus pares es van separar el 1986, després de deu anys de casament, quan Camila tenia nou anys i el seu germà Rocco en tenia sis. Camila i el germà van passar a ser criats pel pare, que va guanyar la guàrdia i custòdia dels fills per una decisió en comú acord amb l'ex-dona. Vera pateix depressió i ansietat cròniques i va preferir tornar a viure a São Paulo, la seva ciutat natal, per tractar-se, mentre Camila i Rocco van viure amb el pare a Rio de Janeiro.
El 1999, Camila va començar una relació amb el director d'art Cláudio Amaral Peixoto, amb qui va estar casada entre 2001 i 2011. El 19 de maig de 2008, a Rio de Janeiro, va donar a llum la seva única filla, Antônia Pitanga do Amaral Peixoto. El nom va ser triat en homenatge al seu pare, Antônio. El 2011, després de deu anys d'unió, va ocórrer la separació de la parella de forma amigable.
Després de festejar amb diversos homes, el març de 2019 va iniciar una relació amb l'artesana Beatriz Coelho, però només van assumir-la públicament al novembre, quan Camila va confirmar als mitjans que és bisexual. L'actriu va explicar que sempre havia estat bastant discreta i fins aquell moment no havia sentit la necessitat d'exposar la seva intimitat.
És directora de l'ONG Movimento Humanos Direitos i Ambaixadora Nacional de l'ONU Dones.

## Filmografia
### Televisió

| Any | Programa | Personatge | Notes |
| 1987 | Nave da Fantasia | Angelicat | Hostessa |
| 1987–90 | Clube da Criança | Angelicat | Hostessa |
| 1988–90 | Milk Shake | Angelicat | Hostessa |
| 1993 | Sex Appeal | Vilma Nascimento | |
| 1993 | Fera Ferida | Teresa Frontera (Teresinha) | |
| 1995 | A Próxima Vítima | Patrícia Noronha | |
| 1996–98 | Malhação | Alexandra Bittencourt (Alex) | Temporades 2–3 |
| 1998 | Pecado Capital | Rita Santini (Ritinha) | |
| 1999 | Você Decide | Daniela Oliveira Pessoa | Episodi: "Transas de Família: Parte 1" |
| 2000 | Brava Gente | Elisa | Episodi: "Meia Encarnada Dura de Sangue" |
| 2000 | Garotas do Programa | Diversos personatges | |
| 2000 | A Invenção do Brasil | Catarina Paraguaçu | |
| 2001 | Porto dos Milagres | Esmeralda Miranda | |
| 2001 | Brava Gente | Maria | Episodi: "O Mistério do Boi Surubim" |
| 2002 | Pastores da Noite | Marialva | Episodi: "O Casamento do Cabo Martim" |
| 2002 | A Grande Família | Marina Silva | Episodis: "A Enorme Família i "Ô Velho Gostoso" |
| 2003 | Mulheres Apaixonadas | Dra. Luciana Ribeiro Alves | |
| 2003 | A Grande Família | Marina Souza | Episodi: "Como Rechear um Peru" |
| 2004 | Quem Vai Ficar com Mário? | Diana | Especial de cap d'any |
| 2005 | Belíssima | Mônica Santana | |
| 2006 | Tecendo o Saber | Ritinha | Episodi: "Ler, escrever e crescer" |
| 2007 | Paraíso Tropical | Francisbel dos Santos Batista (Bebel) | |
| 2008 | Faça Sua História | Cherry Davis | Episodis: "Super-Mamãe Suzete" i "A Estrela do Irajá" |
| 2008–12 | Som Brasil | Presentadora | |
| 2009 | Cama de Gato | Rosenilde Pereira Brandão (Rose) | |
| 2011 | Insensato Coração | Carolina Miranda Brandão (Carol) | |
| 2011 | A Grande Família | Kelly | Episodi: "O Amor Custa Caro" |
| 2012 | Lado a Lado | Isabel Nascimento dos Santos | |
| 2013 | A Grande Família | Marina Souza | Episodi: "Um Homem Chamado Flor" |
| 2014 | Sessão de Terapia | Drª. Rita Sanchez | Temporada 3 |
| 2015 | Babilônia | Regina Rocha Loureiro Teixeira | |
| 2016 | Velho Chico | Maria Tereza de Sá Ribeiro | |
| 2017 | Palavras em Série | Ella mateixa / Hilda Hilst | Episodi: "23 de dezembro" |
| 2019–20 | Superbonita | Presentadora | |
| 2019–present | Aruanas | Olga Ribeiro | |
| 2019 | Mulheres Fantásticas | Narradora | Episodi: "Wangari Maathai" |
| 2019 | Juntos a Magia Acontece | Vera Santos | Especial de cap d'any |

### Cinema

| Any | Títol | Personatge | Nota |
| 1984 | Quilombo | Nena | |
| 1993 | A Morte no Edifício Império | Carol | Curtmetratge |
| 1995 | Super-Colosso: a Gincana da TV Colosso | Camilinha | |
| 1998 | The Big Shit | Nena en el carrer | Curtmetratge |
| 2001 | Atlantis - O Reino Perdido | Kida | Doblatge |
| 2001 | Caramuru: A Invenção do Brasil | Paraguaçu | |
| 2003 | Bala Perdida | Marina | Curtmetratge |
| 2004 | Redentor | Soninha | |
| 2004 | Bendito Fruto | Choquita | |
| 2004 | O Preço da Paz | Anésia | |
| 2005 | O Signo do Caos | Furacão de Santos | |
| 2005 | Sal de Prata | Cassandra | |
| 2006 | Mulheres do Brasil | Esmeralda | |
| 2007 | Saneamento Básico, o Filme | Silene | |
| 2007 | Noel - Poeta da Vila | Ceci | |
| 2010 | Lutas | Janaína | |
| 2011 | Eu Receberia as Piores Notícias dos seus Lindos Lábios | Lavínia | |
| 2013 | Uma História de Amor e Fúria | Janaína | Doblatge |
| 2014 | Para Sempre Teu, Caio F. | Ella mateixa | Documental |
| 2015 | A Natureza Está Falando | Amazònia | Narració |
| 2017 | Pitanga | Ella mateixa / Directora | Documental |
| 2021 | Mise en Scène: a Artesania do Artista | Ella mateixa | Documental |

### Videoclips

| Any | Cançó | Artista |
| 1994 | Distração | Ponto Crucial |
| 2014 | Morada Boa | 3 Na Massa |
| 2017 | Fofoca é Lixo | Molejo |
| 2018 | Indivídua | João Cavalcanti |
| 2018 | Maria, Maria | Milton Nascimento |
| 2019 | Ninguém Perguntou Por Você | Letícia Letrux |

## Teatre

| Any | Títol | Personatge |
| 1991–92 | A Gata Borralheira | Madrastra |
| 1994 | A Ira de Aquiles | Afrodite |
| 1995 | Orfeu da Conceição | Eurídice |
| 1995 | Odisséia | Penélope |
| 2002 | Arlequim, Servidor de Dois Patrões | Beatriz Rasponi |
| 2004 | A Maldição do Vale Negro | Rosalinda |
| 2013–17 | O Duelo - Uma Novela Teatral | Nadiejda |
| 2019 | Por que Não Vivemos? | Dona |

## Premis i nominacions

| Any | Premi | Categoria | Nominacions | Resultat |
| 2000 | Trofeu Raça Negra | Millor Actriu | Caramuru: A Invenção do Brasil | Guanyadora |
| 2001 | Premi Guaraní de Cinema Brasiler | Millor Actriu | Caramuru: A Invenção do Brasil | Nominada |
| 2003 | Premi Extra de Televisió | Millor Actriu | Mulheres Apaixonadas | Guanyadora |
| 2004 | Gran Premi Cinema Brasil | Millor Actriu Secundària | Bendito Fruto | Nominada |
| 2005 | Prêmio Qualidade Brasil | Millor Actriu | Sal de Prata | Nominada |
| 2005 | Premi Guaraní de Cinema Brasiler | Millor Actriu Secundària | Sal de Prata | Nominada |
| 2007 | Premi Guaraní de Cinema Brasiler | Millor Actriu Secundària | Saneamento Básico, o Filme | Nominada |
| 2007 | Prêmio Tudo de Bom - Diari O Dia | Millor Actriu | Paraíso Tropical | Guanyadora |
| 2007 | Prêmio Qualidade Brasil | Millor Actriu | Paraíso Tropical | Guanyadora |
| 2007 | Capricho Awards | Millor Actriu Nacional | Paraíso Tropical | Guanyadora |
| 2007 | Prêmio Quem de Televisão | Millor Actriu de Televisió | Paraíso Tropical | Guanyadora |
| 2007 | Premi Extra de Televisió | Millor Actriu | Paraíso Tropical | Guanyadora |
| 2007 | Millors de l'Any | Millor Actriu de Telenovel·la | Paraíso Tropical | Guanyadora |
| 2008 | Prêmio Faz Diferença d'O Globo | Revista de TV | Paraíso Tropical | Guanyadora |
| 2008 | Premi APCA | Millor Actriu | Paraíso Tropical | Guanyadora |
| 2008 | Troféu Imprensa | Millor Actriu | Paraíso Tropical | Guanyadora |
| 2008 | Trofeu Internet | Millor Actriu | Paraíso Tropical | Guanyadora |
| 2008 | Prêmio Contigo! de TV | Millor Actriu de Telenovel·la | Paraíso Tropical | Guanyadora |
| 2008 | Prêmio Contigo! de TV | Millor Parella Romàntica (amb Wagner Moura) | Paraíso Tropical | Guanyadora |
| 2008 | Prêmio Contigo! do Cinema Nacional | Millor Actriu Secundària | Noel: Poeta da Vila | Nominada |
| 2010 | Prêmio Qualidade Brasil | Millor Actriu | Cama de Gato | Nominada |
| 2011 | Prêmio Quem de Televisão | Millor Actriu Secundària | Insensato Coração | Nominada |
| 2011 | Festival de Cine Ibero-americano de Huelva | Millor Actriu | [[Eu Receberia as Piores Notícias dos Seus Lindos Lábios|Eu receberia as piores notícias dos seus lindos lábios]] | Nominada |
| 2011 | Festival do Rio | Millor Actriu | [[Eu Receberia as Piores Notícias dos Seus Lindos Lábios|Eu receberia as piores notícias dos seus lindos lábios]] | Guanyadora |
| 2011 | Amazonas Film Festival | Millor Actriu | [[Eu Receberia as Piores Notícias dos Seus Lindos Lábios|Eu receberia as piores notícias dos seus lindos lábios]] | Guanyadora |
| 2012 | Prêmio Contigo! do Cinema Nacional | Millor Actriu pel jurat | [[Eu Receberia as Piores Notícias dos Seus Lindos Lábios|Eu receberia as piores notícias dos seus lindos lábios]] | Guanyadora |
| 2012 | Prêmio Guarani de Cinema Brasileiro | Millor Actriu | [[Eu Receberia as Piores Notícias dos Seus Lindos Lábios|Eu receberia as piores notícias dos seus lindos lábios]] | Guanyadora |
| 2012 | Prêmio Quem do Cinema | Millor Actriu | [[Eu Receberia as Piores Notícias dos Seus Lindos Lábios|Eu receberia as piores notícias dos seus lindos lábios]] | Nominada |
| 2013 | Festival Sesc Melhores Filmes | Millor Actriu per la crítica | [[Eu Receberia as Piores Notícias dos Seus Lindos Lábios|Eu receberia as piores notícias dos seus lindos lábios]] | Guanyadora |
| 2013 | Festival Sesc Melhores Filmes | Millor Actriu pel públic | [[Eu Receberia as Piores Notícias dos Seus Lindos Lábios|Eu receberia as piores notícias dos seus lindos lábios]] | Guanyadora |
| 2013 | Prêmio Fiesp/Sesi-SP de Cinema | Millor Actriu | [[Eu Receberia as Piores Notícias dos Seus Lindos Lábios|Eu receberia as piores notícias dos seus lindos lábios]] | Guanyadora |
| 2013 | Prêmio ACIE de Cinema | Millor Actriu | [[Eu Receberia as Piores Notícias dos Seus Lindos Lábios|Eu receberia as piores notícias dos seus lindos lábios]] | Guanyadora |
| 2016 | Melhores do Ano | Millor Actriu de Telenovel·la | Velho Chico | Guanyadora |
| 2016 | Troféu AIB de Imprensa | Millor Actriu | Velho Chico | Nominada |
| 2016 | Prêmio Extra de Televisão | Millor Actriu | Velho Chico | Nominada |
| 2017 | Troféu Internet | Millor Actriu | Velho Chico | Nominada |
| 2017 | Mostra Internacional de Cinema de São Paulo | Millor Pel·lícula Brasilera per la crítica | Pitanga (premis compartits amb Beto Brant) | Guanyadora |
| 2017 | Mostra de Cinema de Tiradentes | Millor Llargmetratge | Pitanga (premis compartits amb Beto Brant) | Guanyadora |
| 2017 | Los Angeles Brazilian Film Festival | Millor Pel·lícula | Pitanga (premis compartits amb Beto Brant) | Guanyadora |
| 2018 | Grande Prêmio do Cinema Brasileiro | Millor Documental | Pitanga (premis compartits amb Beto Brant) | Nominada |

## Referències

* 1 2 «Conheça os nomes reais dos famosos» (en portuguès brasiler). Terra, 18-06-2003. Arxivat de l'original el 2023-07-29. [Consulta: 6 març 2022].
* ↑ «Quilombo (1984) - Elenco y Equipo en MUBI» (en castellà). MUBI. Arxivat de l'original el 2022-03-06. [Consulta: 6 març 2022].
* ↑ «Paquita? Que nada! Veja 6 atrizes que foram angelicats» (en portuguès brasiler). Terra, 19-03-2015. Arxivat de l'original el 2022-03-06. [Consulta: 6 març 2022].
* ↑ «Camila pitanga e canela» (en portuguès brasiler). IstoÉ. Arxivat de l'original el 2022-03-06. [Consulta: 6 març 2022].
* ↑ «'Sex Appeal', minissérie que revelou Luana Piovani e Camila Pitanga, estreia no Globoplay; relembre» (en portuguès brasiler). G1, 20-12-2021. Arxivat de l'original el 2022-03-06. [Consulta: 6 març 2022].
* 1 2 3 «Perfil completo – Camila Pitanga» (en portuguès brasiler). Memória Globo. Arxivat de l'original el 2022-03-06. [Consulta: 6 març 2022].
* ↑ «Caramuru - A Invenção do Brasil» (en portuguès brasiler). Globo Filmes. Grupo Globo. Arxivat de l'original el 2022-03-06. [Consulta: 6 març 2022].
* ↑ «Garotas do Programa» (en portuguès brasiler). Memória Globo. Arxivat de l'original el 2016-03-03. [Consulta: 22 març 2014].
* ↑ «Camila Pitanga relembra "Paraíso Tropical" e avalia carreira: "Bebel me trouxe popularidade e reconhecimento"» (en portuguès brasiler). Cena Pop - UOL, 25-02-2022. Arxivat de l'original el 2022-03-06. [Consulta: 6 març 2022].
* ↑ «Apresentação da novela 'Cama de gato' é embalada por um papo sobre perfumaria» (en portuguès brasiler). O Globo, 15-09-2009. Arxivat de l'original el 2009-10-01. [Consulta: 6 març 2021].
* ↑ «El conocido actor brasileño Domingos Montagner muere ahogado en un río cercano al lugar donde filmaba una telenovela» (en castellà). BBC News Mundo, 16-09-2016. Arxivat de l'original el 2022-03-06 [Consulta: 12 març 2022].
* ↑ «HBO Max anuncia Camila Pitanga como novo talento» (en portuguès brasiler). Correio Braziliense, 16-11-2021. Arxivat de l'original el 2022-03-06. [Consulta: 6 març 2022].
* ↑ «Produtora executiva, Camila Pitanga pode emplacar quatro séries na HBO Max» (en portuguès brasiler). VEJA Gente, 21-01-2022. Arxivat de l'original el 2022-03-06. [Consulta: 6 març 2022].
* ↑ «Camila Pitanga volta a apresentar "Som Brasil" com especial de Adoniran Barbosa.» (en portuguès brasiler). Glamurama - UOL, 16-03-2010. Arxivat de l'original el 2022-03-06. [Consulta: 6 març 2022].
* ↑ Morris, Wesley «Anton Chekhov's The Duel». Boston.com, 15-10-2010. Arxivat de l'original el 2024-05-22 [Consulta: 12 març 2022].
* ↑ «Mostra teatral estreia com 'O Duelo', que tem Camila Pitanga no elenco» (en portuguès brasiler). Folha de S. Paulo, 10-02-2017. Arxivat de l'original el 2022-03-06. [Consulta: 6 març 2022].
* ↑ «Filmografia» (en portuguès). Papo de Cinema. Arxivat de l'original el 2021-06-14. [Consulta: 6 març 2022].
* ↑ «Camila Pitanga fala sobre seu documentário em homenagem ao pai» (en portuguès brasiler). Glamurama - UOL, 12-01-2014. Arxivat de l'original el 2021-03-03. [Consulta: 6 març 2022].
* ↑ «Camila Pitanga e Rocco Pitanga desfilam em homenagem ao pai no Carnaval do Rio: "Muita emoção"» (en portuguès brasiler). Revista Quem, 03-03-2019. Arxivat de l'original el 2021-05-13. [Consulta: 6 març 2021].
* ↑ Celso, Mário. «Coluna do dia» (en portuguès brasiler), 14-02-2011. Arxivat de l'original el 2022-03-06. [Consulta: 6 febrer 2022].
* ↑ «La reconocida actriz Camila Pitanga abrirá la Primera Semana de Cine Brasilero Contemporáneo» (en castellà). TV Caracol, 13-03-2018. Arxivat de l'original el 2022-03-06. [Consulta: 6 març 2022].
* ↑ «Um sonho para Camila» (en portuguès brasiler). ISTOÉ Gente. Arxivat de l'original el 2022-01-21. [Consulta: 6 març 2022].
* ↑ «Nasce Antônia, filha de Camila Pitanga» (en portuguès brasiler). EGO, 19-05-2008. Arxivat de l'original el 2021-03-03. [Consulta: 11 desembre 2020].
* ↑ «Camila Pitanga: "Me separei numa boa"» (en portuguès brasiler). Quem, 13-07-2011. Arxivat de l'original el 2021-03-04. [Consulta: 11 desembre 2020].
* ↑ «Após terminar com músico, Camila Pitanga namora uma mulher pela primeira vez» (en portuguès brasiler). Notícias da TV, 11-11-2019. Arxivat de l'original el 2019-11-11. [Consulta: 11 novembre 2019].
* ↑ Manfrenato, Isabella. «Após mais de um ano de relacionamento, Camila Pitanga confirma namoro com artesã Beatriz Coelho; saiba detalhes» (en portuguès brasiler). Hugo Gloss, 11-11-2019. Arxivat de l'original el 2022-03-06. [Consulta: 6 març 2022].
* ↑ «Camila Pitanga – Embaixadora da ONU Mulheres Brasil – ONU Mulheres» (en portuguès brasiler). ONU Mulheres Brasil. Arxivat de l'original el 2022-03-06. [Consulta: 6 març 2022].
* ↑ «Ler, escrever e crescer - Aula 02». Educação Globo. Arxivat de l'original el 2019-10-25. [Consulta: 16 setembre 2019].
* ↑ «Camila Pitanga vive estagiária sexy em 'A Grande Família"». Terra. Arxivat de l'original el 2011-11-11. [Consulta: 12 març 2022].
* ↑ «Com visual sóbrio, Camila Pitanga explica sua personagem em 'Sessão de Terapia'». Sessão de Terapia - GNT. Arxivat de l'original el 2018-08-12. [Consulta: 27 juliol 2014].
* ↑ «Camila Pitanga e Regina Casé encerram primeira temporada de Palavras em Série do GNT». TV Globo. Arxivat de l'original el 2019-01-31. [Consulta: 15 juny 2018].
* 1 2 «Camila Pitanga e Zezé Motta estrelam clipe de 'Maria, Maria'». G1. Arxivat de l'original el 2021-11-09. [Consulta: 16 setembre 2019].
* ↑ «Fantástico estreia nova temporada de Mulheres Fantásticas neste domingo; saiba como será». BoL, 30-11-2019. Arxivat de l'original el 2024-05-22. [Consulta: 30 novembre 2019].
* ↑ «Milton Gonçalves e Camila Pitanga farão especial de Natal». Kogut. Arxivat de l'original el 2023-04-16. [Consulta: 16 setembre 2019].
* ↑ «Doc brasileiro que concorre no Festival Independente de Cinema de Toronto estreia com exclusividade no Globoplay». Grupo Globo, 01-09-2021. Arxivat de l'original el 2021-09-15. [Consulta: 15 setembre 2021].
* ↑ «Bruna Linzmeyer e Camila Pitanga têm cenas quentes em clipe de Letrux: 'Climão tesão'» (en portuguès brasiler). Arxivat de l'original el 2022-03-06. [Consulta: 6 març 2022].
* ↑ «Camila Pitanga - Musa morena». ISTOÉ Gente. Arxivat de l'original el 2017-08-25. [Consulta: 15 desembre 2016].
* ↑ «ISTOÉ Gente». Terra. Arxivat de l'original el 2017-08-01. [Consulta: 15 desembre 2016].
* ↑ «A Maldição do Vale Negro». ISTOÉ Gente. Arxivat de l'original el 2017-08-23. [Consulta: 15 desembre 2016].
* ↑ «Teatro: Camila Pitanga é a estrela da peça 'Por que Não Vivemos?». O Dia. Arxivat de l'original el 2021-02-26. [Consulta: 16 setembre 2019].
* ↑ «7º Prêmio Guarani (2001)». Papo de Cinema. Arxivat de l'original el 2016-05-29. [Consulta: 15 desembre 2016].
* 1 2 3 «Camila Pitanga - Awards». IMDb. Arxivat de l'original el 2022-03-06. [Consulta: 15 desembre 2016].
* ↑ «11° PRÊMIO GUARANI :: PREMIADOS DE 2005». Papo de Cinema. [Consulta: 6 març 2022].
* ↑ «13º PRÊMIO GUARANI :: PREMIADOS DE 2007». Papo de Cinema. Arxivat de l'original el 2016-05-29. [Consulta: 6 març 2022].
* ↑ «Capricho Awards: os melhores de 2007» (en portuguès brasiler). Capricho, 30-12-2007. Arxivat de l'original el 2022-03-06. [Consulta: 12 març 2022].
* ↑ «Prêmio Quem :: TV - Premiações Artísticas». Arxivat de l'original el 2022-03-06. [Consulta: 6 març 2022].
* ↑ «Prêmio Extra de Televisão :: TV - Premiações Artísticas». Arxivat de l'original el 2020-03-24. [Consulta: 6 març 2022].
* ↑ «Camila Pitanga e Grazi ganham prêmios de melhores do ano». Terra, 30-12-2007. Arxivat de l'original el 2016-09-27. [Consulta: 12 març 2022].
* ↑ «APCA premia melhores de 2007 em cerimônia arrastada». Folha de S.Paulo, 06-05-2008. Arxivat de l'original el 2022-03-06. [Consulta: 12 març 2022].
* ↑ «Confira quem ganhou o Troféu Imprensa». Folha de S. Paulo, 10-03-2008. Arxivat de l'original el 2021-09-26. [Consulta: 6 març 2022].
* ↑ «Os vencedores do Prêmio Contigo! de TV de todos os tempos» (en portuguès brasiler), 01-06-2015. Arxivat de l'original el 2022-03-06. [Consulta: 6 març 2022].
* ↑ «Camila Pitanga é premiada por 'Eu Receberia as Piores Notícias dos Seus Lindos Lábios'» (en portuguès brasiler). Estadão. Arxivat de l'original el 2022-03-06. [Consulta: 6 març 2022].
* ↑ «Saiba quem são os vencedores do Festival do Rio» (en portuguès brasiler). Arxivat de l'original el 2022-05-21. [Consulta: 6 març 2022].
* ↑ Langaro Loos, Fabiana. «Eu receberia as piores notícias de seus lindos lábios» (en portuguès brasiler). Arxivat de l'original el 2022-03-06. [Consulta: 6 març 2022].
* ↑ «18° PRÊMIO GUARANI :: PREMIADOS DE 2012» (en portuguès brasiler). Papo de Cinema. Arxivat de l'original el 2018-09-22. [Consulta: 12 març 2022].
* ↑ «Votações encerradas - Prêmio QUEM 2012: finalistas da categoria cinema». Quem, 13-11-2012. Arxivat de l'original el 2022-03-06. [Consulta: 12 març 2022].
* ↑ «ANUNCIADOS OS VENCEDORES DO PRÊMIO FIESP/SESI-SP DE CINEMA» (en portuguès brasiler). Papo de Cinema. Arxivat de l'original el 2016-08-18. [Consulta: 6 març 2022].
* ↑ «10º Prémio ACIE de Cinema consagra Gonzaga e Febre do rato» (en portuguès). ACIE. Arxivat de l'original el 2021-09-25. [Consulta: 6 març 2022].
* ↑ «11ª edição do Troféu AIB de Imprensa será no dia 9 de dezembro» (en portuguès brasiler). Revista In Foco, 14-10-2016. Arxivat de l'original el 2016-10-19. [Consulta: 6 març 2022].
* ↑ «Conheça os indicados ao Prêmio Extra de Televisão 2016» (en portuguès brasiler). Arxivat de l'original el 2022-03-06. [Consulta: 6 març 2022].
* ↑ «Documentário de Camila Pitanga sobre a vida de seu pai é premiado». Época. Arxivat de l'original el 2021-02-28. [Consulta: 6 març 2022].
* ↑ «Filme de Camila Pitanga sobre o pai ganha prêmio na Mostra» (en portuguès brasiler). Metrópoles, 29-01-2017. Arxivat de l'original el 2023-10-05. [Consulta: 6 març 2022].
* ↑ «Pitanga - Awards» (en anglès). IMDb. Arxivat de l'original el 2022-03-06. [Consulta: 6 març 2022].
* ↑ «Com 15 indicações, 'Bingo' é favorito no Grande Prêmio do Cinema Brasileiro 2018» (en portuguès brasiler). O Globo, 19-07-2018. Arxivat de l'original el 2022-03-06. [Consulta: 6 març 2022].

## Vegeu també

* Cultura del Brasil